CELEX: 22013A0718(01)
Language: fi
Date: 2013-07-18 00:00:00
Title: Euroopan yhteisön ja Tanskan kuningaskunnan välinen sopimus tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla

18.7.2013   
            
            
               FI
            
            
               Euroopan unionin virallinen lehti
            
            
               L 195/1
            
         Euroopan yhteisön ja Tanskan kuningaskunnan välinen sopimus tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla
   Neuvoston päätöksellä 2006/325/EY (1) Euroopan yhteisön ja Tanskan kuningaskunnan välillä tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 19 päivänä lokakuuta 2005 tehdyn sopimuksen (2), jäljempänä ’sopimus’, 4 artiklassa määrätään, että kun täytäntöönpanotoimenpiteitä annetaan tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22 päivänä joulukuuta 2000 annetun neuvoston asetuksen (EY) N:o 44/2001 (3) 74 artiklan 2 kohdan nojalla, Tanska ilmoittaa komissiolle, aikooko se panna täytäntöönpanotoimenpiteiden sisällön täytäntöön vai ei.
   Komission täytäntöönpanoasetus (EU) N:o 1142/2011 toimivallasta, sovellettavasta laista, päätösten tunnustamisesta ja täytäntöönpanosta sekä yhteistyöstä elatusvelvoitteita koskevissa asioissa annetun neuvoston asetuksen (EY) N:o 4/2009 liitteiden X ja XI vahvistamisesta (4) annettiin 10 päivänä marraskuuta 2011. Tanska on sopimuksen 3 artiklan 2 kohdan mukaisesti ilmoittanut komissiolle jo 14 päivänä tammikuuta 2009 päivätyllä kirjeellä päätöksestään panna neuvoston asetuksen (EY) N:o 4/2009 (5) sisältö täytäntöön siltä osin kuin tällä asetuksella muutetaan asetusta (EY) N:o 44/2001 (6).
   Tanska on sopimuksen 4 artiklan mukaisesti ilmoittanut komissiolle 11 päivänä tammikuuta 2012 päivätyllä kirjeellä päätöksestään panna täytäntöönpanoasetuksen (EU) N:o 1142/2011 sisältö täytäntöön. Tämä tarkoittaa, että täytäntöönpanoasetuksen (EU) N:o 1142/2011 säännöksiä sovelletaan Euroopan unionin ja Tanskan välisiin suhteisiin.
   Sopimuksen 4 artiklan 4 kohdan mukaisesti Tanskan ilmoitus luo Tanskan ja Euroopan unionin välille keskinäisiä velvoitteita. Täytäntöönpanoasetuksella (EU) N:o 1142/2011 muutetaan sopimusta siltä osin kuin sillä muutetaan asetusta (EY) N:o 44/2001, sellaisena kuin se on muutettuna asetuksella (EY) N:o 4/2009, ja se katsotaan liitetyksi sopimukseen.
   Sopimuksen 4 artiklan 3 kohdan osalta täytäntöönpanoasetus (EU) N:o 1142/2011 voidaan panna Tanskassa täytäntöön hallinnollisesti Bryssel I -asetuksesta 20 päivänä joulukuuta 2006 annetun Tanskan lain nro 1563 9 §:n mukaisesti. Tarvittavat hallinnolliset toimenpiteet tulivat voimaan 11 päivänä tammikuuta 2012.
   
      (1)  EUVL L 120, 5.5.2006, s. 22.
   
      (2)  EUVL L 299, 16.11.2005, s. 62.
   
      (3)  EYVL L 12, 16.1.2001, s. 1.
   
      (4)  EUVL L 293, 11.11.2011, s. 24.
   
      (5)  EUVL L 7, 10.1.2009, s. 1.
   
      (6)  EUVL L 149, 12.6.2009, s. 80.